1535-ben a More és Vajda családok birtokolták. 1603-ban tíz portával írták össze. 1695-ben Thököly Imre csapatai felégették. 1717-ben az akkorra 130 házra gyarapodott, a mai Domásnyától északkeletre fekvő falu ismét a hadak áldozata lett. Az 1738–39-es Habsburg–török háború után lakói egy része a mai "Hotara" határrészbe települt. 1788-ban a császár és a szultán seregei a környéken csatáztak, és a falu újból elpusztult. Ezután Kanizsa irányába, legelőihöz közeli, új helyre költözött, és 1805-ben költözött mai helyére. 1892-ben épült a vasút. A 20. század elején hetivására volt. A környék falvai közül 1963-tól kezdve egyedüliként kollektivizálták.